Diari Oficial de la Generalitat Valenciana


Sumari del DOGV 7823, del 07-07-2016 (2016/4545)

RESOLUCIÓ de 25 de maig 2016, de la Direcció General d'Agricultura, Ramaderia i Pesca, per la qual s'estableixen i classifiquen les zones de producció de mol·luscos bivalves, equinoderms, tunicats i gasteròpodes en aigües de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4545


Data del document
:   25-05-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació alimentària
    * legislació
    * crustaci
    * mol·lusc
    * aqüicultura

RESOLUCIÓ de 25 de maig 2016, de la Direcció General d'Agricultura, Ramaderia i Pesca, per la qual s'estableixen i classifiquen les zones de producció de mol·luscos bivalves, equinoderms, tunicats i gasteròpodes en aigües de la Comunitat Valenciana. [2016/4545]  
El Reglament (CE) núm. 854/2004 del Parlament Europeu i del Consell, de 29 d'abril de 2004, pel qual s'estableixen normes específiques per a l'organització de controls oficials dels productes d'origen animal destinats al consum humà, estableix en el seu annex II, capítol II, que l'autoritat competent ha de determinar la ubicació i classificació de les zones de producció de mol·luscos bivalves vius, equinoderms vius, tunicats vius i gasteròpodes marins vius.  
El Reglament (UE) núm. 505/2010 de la Comissió, de 14 de juny de 2010, modifica l'annex II del Reglament (CE) núm. 854/2004, que queda com segueix: «Els controls oficials dels pectínids i els gasteròpodes marins vius que no s'alimenten per filtració recol·lectats fora de les zones de producció classificades hauran d'efectuar-se en les subhastes de peix, els centres d'expedició o els establiments de transformació.»  
  
El Reglament (CE) núm. 853/2004 del Parlament Europeu i del Consell, de 29 d'abril de 2004, pel qual s'estableixen les normes específiques d'higiene dels aliments d'origen animal, disposa en l'annex II, secció VII, els requisits per a les zones de producció de mol·luscos bivalves vius, equinoderms vius, tunicats i gasteròpodes marins vius.  
  
Mitjançant la Resolució de 21 d'abril de 2015, de la Direcció General d'Empreses Agroalimentàries i Pesca, s'estableixen i classifiquen les zones de producció de mol·luscos bivalves, gasteròpodes i equinoderms en aigües de la Comunitat Valenciana.  
Vist l'annex de l'informe tècnic per a la classificació de les zones de producció de mol·luscos bivalves i altres invertebrats en aigües de la Comunitat Valenciana, relatiu als cultius de bivalves en el port de València.  
Atesa la nova ubicació de les clotxineres en el port de València i tenint en compte l'informe annex de l'estudi mencionat, és aconsellable crear dues zones independents amb la denominació de CVA-4 (zona nova) i CVA-5 (Gitada), que substituiran l'actual zona CVA-2 (port de València).  
Analitzades les dades de les zones de producció de mol·luscos bivalves, CVA-1 i CVA-4:  
I basant-se en les següents observacions:  
  
Zona CVA-1  
Classificada com a zona B, segons el que disposa el Reglament (CE) núm. 854/2004.  
Vist que el Reglament (CE) núm. 853/2004 estableix normes específiques d'higiene dels aliments d'origen animal i basant-se en el punt 3 de l'apartat A, del capítol II, de la secció VII, de l'annex III, es determina que «Els mol·luscos bivalves recol·lectats en les zones classificades com a B, només podran comercialitzar-se, amb destinació a consum humà, després del seu tractament en un centre de depuració o la seua reinstal·lació».  
Vist que, la Subdirecció General de Pesca no té constància de captures de rossellona (Chamelea gallina) i tellina (Donax trunculus) d'aquesta zona, amb destinació a un centre de depuració.  
  
Zona CVA-4  
No hi ha mariscadors professionals autoritzats per a l'extracció de mol·luscos bivalves en aquesta zona de producció.  
Escau modificar les espècies autoritzades en les zones esmentades.  
  
Per tot el que s'ha exposat anteriorment i basant-se en el que estableix l'article 38 de la Llei 9/1998, de 15 de desembre, de Pesca Marítima de la Comunitat Valenciana, aquesta Direcció General d'Agricultura, Ramaderia i Pesca resol:  
  
Primer  
Aprovar una nova denominació (clau) de les zones de producció de mol·luscos bivalves, gasteròpodes, equinoderms i tunicats en aigües del litoral de la Comunitat Valenciana, tal com figura en l'annex I de la present resolució.  
  
Segon  
Aprovar les espècies autoritzades en cada una de les zones de producció de mol·luscos bivalves, gasteròpodes, equinoderms i tunicats en aigües del litoral de la Comunitat Valenciana.  
  
Tercer  
Aquesta resolució no posa fi a la via administrativa i en contra s'hi pot interposar, en el termini d'un mes des de la notificació o publicació, recurs d'alçada davant de la consellera d'Agricultura, Medi Ambient, Canvi Climàtic i Desenvolupament Rural, d'acord amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
DISPOSICIÓ DEROGATÒRIA  
  
Queda derogada la disposició següent: Resolució de 21 d'abril de 2015, de la Direcció General d'Empreses Agroalimentàries i Pesca, per la qual s'estableixen i classifiquen les zones de producció de mol·luscos bivalves, gasteròpodes i equinoderms en aigües de la Comunitat Valenciana  
  
  
DISPOSICIÓ FINAL  
  
Aquesta resolució produirà efectes des de l'endemà de la publicació en el Diari Oficial de la Comunitat Valenciana.  
  
València, 25 de maig de 2016.- El director general d'Agricultura, Ramaderia i Pesca: Rogelio Llanes Ribas.